Euroopa Liidu Teataja L 288 , 01/11/2001 Lk 0001 - 0002



Nõukogu määrus (EÜ) nr 2136/2001, 23. oktoober 2001, millega muudetakse määrust (EÜ) nr 723/97 liikmesriikide tegevusprogrammide rakendamise kohta seoses EAGGFi tagatisrahastu kulude kontrollimisega EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Määruse (EÜ) nr 723/97 [3] artikliga 1 nähakse ette, et ühendus aitab katta kulusid, mis tekivad liikmesriikidel ühenduse uutest kohustustest tulenevate, komisjoni poolt heaks kiidetud uute tegevusprogrammide elluviimisel, mille eesmärk on parandada EAGGFi tagatisrahastu kulutuste kontrollimise struktuuri või tõhusust. Kõnealuse määruse artikliga 4 nähakse ette, et ühenduse rahalist toetust antakse igaks kalendriaastaks viieaastase ajavahemiku jooksul alates 1997. aastast eelarvepädevate institutsioonide kinnitatud iga-aastaste assigneeringute piires, arvestades finantsperspektiive. (2) Komisjon on edastanud nõukogule aruande määruse (EÜ) nr 723/98 kohaldamise tulemuste kohta ajavahemikul 1997–2000. Liikmesriikide koostatud hinnanguaruannetest ja rakendatud programmide tõhususest tulenevalt peab komisjon vajalikuks, et liikmesriigid saaksid jätkuvalt rahalist abi määruse (EÜ) nr 723/97 artiklis 1 sätestatud programmide rakendamiseks. (3) Eelkõige kuna nõukogu 17. juuli 2000. aasta määrusega (EÜ) nr 1593/2000 (millega muudetakse määrust (EMÜ) nr 3508/92, millega kehtestatakse ühenduse teatavate toetuskavade ühtne haldus- ja kontrollsüsteem) [4] on põllumajanduslike maatükkide identifitseerimissüsteemi parandamiseks kehtestatud uued kallid meetodid, mis sisaldavad geograafilise informatsiooni süsteemi ja digitaalse ortofotograafia meetodeid, on ühenduse toetus liikmesriikide poolt kõnealust valdkonda hõlmavate uute tegevusprogrammide raames tehtud kulutuste katmiseks põhjendatud. Sellega seoses on õigusliku selguse huvides asjakohane jätta välja määruse (EÜ) nr 723/97 artikli 5 viimane taane. (4) Seepärast tuleks ühenduse rahalise toetuse maksmise ajavahemikku pikendada kahe aasta võrra. (5) Määrust (EÜ) nr 723/97 tuleks vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 723/97 muudetakse järgmiselt. 1. Artikli 2 lõike 1 teine lõik asendatakse järgmisega: "2002. aastat käsitlevate programmide puhul on tegevusprogrammide komisjonile esitamise tähtaeg 31. jaanuar 2002." 2. Artikli 4 lõike 1 esimeses lauses asendatakse tekst "viiel järjestikusel aastal" tekstiga "seitsmel järjestikusel aastal". 3. Artikli 5 viimane taane jäetakse välja. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 23. oktoober 2001 Nõukogu nimel eesistuja A. Neyts-Uyttebroeck [1] EÜT C 270 E, 25.9.2001, lk 22. [2] 2. oktoobril 2001 esitatud arvamus (Euroopa Ühenduste Teatajas seni avaldamata). [3] EÜT L 108, 25.4.1997, lk 6. [4] EÜT L 182, 21.7.2000, lk 4. Määrust on viimati muudetud komisjoni määrusega (EÜ) nr 495/2001 (EÜT L 72, 14.3.2001, lk 6). --------------------------------------------------